Ba za mu bari jam'iyyar adawa ta kusanci jagoranci ba a Majalisar tarayya - Oshiomhole ▷ Legit.ng
Ba za mu bari jam'iyyar adawa ta kusanci jagoranci ba a Majalisar tarayya - Oshiomhole
7 months ago 2603 views by Ishaq Ismail
A ranar Litinin 25 ga watan Maris, shugaban jam'iyyar APC na kasa, Kwamared Adams Oshiomhole, ya yi karin haske dangane da yadda jagoranci zai kasance a sabuwar majalisar tarayya ta 9 a tarihin Najeriya.
Kamar yadda majiyar jaridar Legit.ng ta ruwaito, Kwamared Oshiomhole ya ce jam'iyyar su ta APC ba za ta yi tarayya ba da jam'iyyar adawa ta PDP wajen jagoranci a sabuwar majalisar tarayya a wannan karo.
Kwamared Adams Oshiomhole
Tsohon gwamnan na jihar Edo ya ce jam'iyyar APC ba za ta lamunci abin da ya wakana a shekarar 2015 ya sake maimatuwa ba a wannan karo na 2019. Ya ce jam'iyyar a halin yanzu na bukatar hadin gwiwa a tsakanin mambobin ta wajen tabbatar da nagartaccen jagoranci mai aminci.
Kwamared Oshiomhole ya kara da cewa, jiga-jigan jam'iyyar APC za su aiwatar da bincike da tuntube-tuntube na diddigi tare da shugaban kasa Muhammadu Buhari domin cimma matsaya ta yadda jagorancin majalisar tarayya zai kasance a sabuwar gwamnati.
KARANTA KUMA: Karashen zaben gwamnan jihar Kano cike ya ke da abin kunya - Obi
Cikin wani rahoton mai nasaba da wannan, jaridar Legit.ng ta ruwaito cewa, kwamitin kamfe na Buhari ya shigar da karar jam'iyyar PDP a gaban hukumar 'yan sanda da zargin aikata laifi na leka bayanan sirri cikin na'urorin hukumar INEC ta barauniyar hanya.
Adams Oshiomhole Latest NewsHausa NewsSiyasar Najeriya Latest News
19 minutes ago 192 views
Dan takarar mataimakin shugaban kasa na jam'iyyar PDP, Peter Obi, ya yi furuci kan zaben jihar Kano